open-index/open-wikipedia-markdown huggingface dataset:
Syttestadvisen

«**Syttestadvisen**» er et skillingstrykk Alf Prøysen samlet inn til visespalten sin i bladet «Magasinet for alle» på 1950-tallet. Visa er også tatt med i samlingen De gamle visene med Alf Prøysen. Det oppgis ingen opprinnelse til denne skillingsvisen.

## Teksten

**1.**Ved Syttestad i Fåberg der bygger man en bro,
den hever seg fra grunnen en alen mer enn to,
og dypt i sluket under den var dalen fylt med store sten
og kvister, full av trær og røttene på dem.

**2.**Ja, denne onsdagsaften da holdt vi også på,
for penger må man tjene før vinteren kommer grå.
Arbeide hårdt og tjene litt det må en slusk jo gjøre titt
og risikere livet å få sin helse slitt.

**3.**Et lag der holdt på nede med muring og med slikt,
og de som fylte dalen de gjorde og sin plikt.
Fulle vagger kjøres frem og tomme drar avsted igjen
og dype hull i skjæringen det syntes etter dem.

**4.**Blant disse var en svenske som slet i samme lag,
og denne onsdagsaften var visst hans siste dag.
Han skulle føre vaggen frem, og ut av sporet glider den
og tar så med seg gutten ut over skråningen.

**5.**Og denne stakkars gutten han måtte følge med,
han kløvde hjerneskallen og armen gikk av ledd,
skjønt mange andre sår han fikk, så blodet fløt hvorhen det gikk
den flokk som fulgte båren i dette øyeblikk.

**6.**Til legen ble der sendt til ham et ilsomt bud
og kjæresten satt hjemme og gret og ba til Gud.
Hun ante ei i denne stund at hennes gutt i dødens blund
måske i denne time tilhøre gravens bund.

**7.**Og legen hadde håpet enskjønt det var ei stort,
kan hende han kan leve kan hende han går bort.
Men ei min kur forslår til sist når livets siste svake gnist
skal slukkes som et stjerneskudd på himmelhvelven hist.

**8.**Ja livet kan man miste og det så ganske lett
men over sluskens minne der kastes glemsler tett.
Ja kjærlighet har redet seg, for slusken som nu har brutt vei
for deg og mange andre som nu er slusken lei.
Half Moon Island

**Half Moon Island** er en liten antarktisk øy i øygruppen Sør-Shetlandsøyene, beliggende 1,35 km nord for Burgas Peninsula på Livingston Island. Flateinnholdet er 0,51 km².

Half Moon Island har en betydelig koloni med ringpingviner og hekkende rødnebbterneer og taremåker.

Den argentinske stasjonen Cámara ligger på øya.

## Referanser


## Eksterne lenker
* 
* Bilder fra Half Moon Island
Jens Otterbech

**Jens Otterbech** (født 18. august 1868, død 16. desember 1921) var en norsk prest og organisasjonsmann. Han markerte seg som talsmann for samiske rettigheter og var en sterk kritiker av fornorskningen av samene. Han var aktiv med organiseringen av misjon blant samene rundt århunderskiftet. Han gjorde seg også bemerket som pasifist og en forkjemper for avholdssaken.

## Bakgrunn
Otterbech ble født inn i en prestefamilie som bodde i Alta, men da han var to år gammel, døde faren og moren tok med seg barna og flyttet til Christiania. I 1891 ble Otterbech cand.theol. med uttalt ønske om å følge i farens fotspor som prest for samene. I 1893 tok han eksamen i samisk ved universitetet, og dro også på en fire måneder lang studietur i Tyskland for å studere kristent, sosialt arbeid.

## Virke
I 1894 tiltrådte han sin første stilling i Finnmark som bestyrer på fiskerhjemmet i Vardø. Samme år den 30. mai fikk han sin første prestestilling, som sogneprest i Kistrand i Porsanger. Der var han til 1902 da han ble sogneprest i Aure på Nordmøre. Fra 1907 til 1919 hadde han ulike stillinger i Hetland kirke i Stavanger fram til han søkte avskjed av helsemessige grunner.

### Engasjement for samene
Som prest i Kistrand hadde han engasjert seg i sosialt arbeid for samene og medvirket sterkt til at Norsk Finnemission bygde et pleiehjem for gamle og syke samer der i 1903. De siste årene som han var der, var han også redaktør for Finnemissionens blad *Sami Usteb* (*Lappernes Ven*) sammen med presten i Lebesby. Sammen med andre prester i Finnmark stilte Otterbech seg i opposisjon til fornorskningspolitikken, en politikk der myndighetene krevde lojalitet fra kirken.

Da Otterbech kom til Stavanger møtte han et stort misjonsmiljø. Her etablerte han en alternativ misjonsorganisasjon for arbeid blant samene; Det norsk-lutherske Finnemisjonsforbund. Denne ble etablert i protest mot strukturen i Norsk Finnemission og som protest på denne organisasjonens konservative holdninger til samisk språk og kultur. Otterbech ble organisasjonens leder fram til sin død. I 1910 hadde han igjen blitt redaktør for *Lappernes Ven* som ble organisasjonens blad og et talerør for kirkelig motstand mot fornorskningsprosessen. I 1917, i forbindelse med 400-årsjubileet for reformasjonen, ga han ut boken ** sammen med presten Johs. Hilde. Boken var svært kritisk til politikken som ble ført i Finnmark. I 1920 gav han ut *Kulturværdier hos Norges Finner*.

### Bispekandidat
Da det skulle velges ny biskop i Tromsø stift i 1918 ble Otterbech lansert som kandidat og fikk et stort stemmeflertall blant bispedømmets prester. Regjeringen valgte imidlertid en annen kandidat, Det ble antatt at dette var på grunn av hans holdninger til samepolitikken og hans pasifistiske holdninger.

### Bøker
Otterbech gav ut flere bøker. I *[[Salmer 1997]]*  og *[[Norsk salmebok 2013]]* er han representert med en salme han har oversatt til samisk.

## Gatenavn
Jens Otterbech er hedret med *Jens Otterbechs vei* på Tasta i Stavanger.

## Referanser


## Eksterne lenker
* Oppføring i Norsk biografisk leksikon
*
Andrej Krawtsjanka

**Andrej Siarhjejevitsj Krawtsjanka** (belarusisk: Андрэй Сяргеевіч Краўчанка, russisk: Андрей Сергеевич Кравченко - *Andrej Sergejevitsj Kravtsjenko*, født 4. januar 1986 i Mysjanka i Homjel voblast) er en belarusisk mangekamputøver. 

## Karriere
Krawtsjanka vant sin første større internasjonale medalje da han fikk sølv i åttekamp under Ungdoms-VM i friidrett i 2003. Senere har han medaljer fra de fleste friidrettsstevnene som arrangeres; han er europa- og verdensmester som junior, og har medaljer fra U23-EM, EM, EM innendørs og VM innendørs. 

Hans personlige rekord i tikamp, som er 8617 poeng, fikk han da han vant Hypo-Meeting i Götzis i Østerrike i mai 2007. I åttekamp er hans personlige rekord på 6234 poeng, satt under VM innendørs 2008 i Valencia. 

## Referanser


## Eksterne lenker
*
Arik Air

**Arik Air** er et nigeriansk flyselskap som opererer innenlands i Nigeria, i regionen og internasjonalt. Det ble grunnlagt av Sir JIA Arumemi-Ikide som i 2006 tok over konkursboet etter Nigeria Airways. Grunnleggeren renoverte bygningene, byttet ut flåten og bestilte nytt materiell. Selskapets navn tok han ved en bokstavkombinasjon av sitt eget: Sir JIA **Ar**umemi-**Ik**ide. Det har hatt en eventyrlig vekst og i løpet av fire år oppnådd en nær 50 % markedsandel av flytrafikken i Nigeria.

## Historie
Den 3. april 2006 tok Arik Air over tidligere Nigeria Airways’ fasiliteter, tre år etter at selskapet gikk konkurs, og startet med å bygge opp sitt nye selskap. Nigeria Airways' bygninger ble renovert og modernisert og bare to måneder senere, 14. juni 2006, kunne Arik ta imot sine to første to fabrikknye Bombardier CRJ-900. Trolig var dette første gang fabrikknye fly ble registrert i Nigeria. Senere samme sommer kom to Boeing 737-300 og tre Canadair CRJ 200 fra United Airlines.

Den 30. oktober 2006 begynte Arik Air å trafikkere Lagos-Abuja fire ganger daglig med Canadair CRJ 900, og rutenettet ble etterhvert utvidet til å omfatte 16 destinasjoner innen Nigeria og i regionen til  Senegal, Sierra Leone, Benin, Ghana og Liberia og interkontinentalt til London og New York.

## Flåte
Arik Airs flåte omfatter følgende fly; (mars 2010):

## Hendelser
* 31. mars 2010 ble en Boeing 737-700 som var klar for en flyvning fra Calabar til Abuja evakuert etter å ha blitt påkjørt bakfra av en Audi personbil. Føreren, som hevdet å være Jesus Kristus, ble arrestert og han hevdet at dette var et desperat forsøk på å hindre flyet i å styrte.

## Referanser


## Eksterne lenker
* 
* Arik Air Fleet
Pål Sindre

**Pål Dagfinn Sindre** (født 6. november 1945) er en norsk prest. Han ble ordinert i 1972, og har senere hatt flere prestestillinger i Norge. Sindre har oversatt en salme man finner i salmebøkene *[[Salmer 1997]]* og *[[Norsk salmebok 2013]]*.

## Litteratur
* *Prester i Den norske kirke og andre teologiske kandidater*, Den norske kirkes presteforening/Verbum Forlag, Oslo, 1990, ISBN 82-543-0454-8. side 455
Valdimar Briem

**Valdimar Briem** (født 1. februar 1848, død 3. mai 1930) var en islandsk ordinasjonsbiskop og salmedikter. 

Valdimari var fikk Hrepphóla sokn i 1873 og det ble slått sammen med Stóra-Núpssókn sju år senere, og han tok over dette prestegjeldet. Han var så i Árnesprófastsdæmi i perioden 1896–1918, før han fungerte som biskop fra 1909 til 1930.

Briem var en kjent salmedikter, og rundt 140 salmer han har skrevet eller oversatt finnes i den islandske salmeboken. I den færøyske salmeboken er han representert med ti salmer, mens han har skrevet en salme man finner i *[[Norsk Salmebok (1985)|Norsk Salmebok]]*. Han var medlem av salmebokkomiteen for den islandske salmeboken fra 1886.

Han gav også ut verket *Biblíuljóð* i to bind.

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0 Side 99.

## Eksterne lenker
*  Biografi av Jón Thorarensen
Armando Madonna

**Armando Madonna** (født 1963) er en italiensk fotballtrener og tidligere fotballspiller.

## Spillerkarriere
Madonna ble født i Alzano Lombardo i provinsen Bergamo, og startet karrieren i ungdomsavdelingen til provinsens fremste klubb, . I 1981 debuterte han for klubbens seniorlag i Serie C1, som under ledelse av Ottavio Bianchi, rykket opp til Serie B den sesongen. Atalanta avsluttet 1982/83-sesongen på åttendeplass på tabellen, og Madonna spilte syv av lagets seriekamper.

I 1983 sluttet Madonna seg til  i Serie C2. For Piacenza var han en sterk bidragsyter til lagets framgang fra sin posisjon på høyre flanke. I 1988 ble han hentet, fra spill i Serie B for Piacenza, tilbake til Atalanta, som da var nyopprykket til Serie A. Under ledelse av Emiliano Mondonico bidro Madonna til at laget oppnådde en god sjetteplass på Serie A-tabellen i 1988/89-sesongen og nådde semifinalene i Coppa Italia. Påfølgende sesong for Atalanta var også positiv for Madonna. Laget endte på syvendeplass på tabellen, og deltok i UEFA-cupen. Hans åtte mål på 28 seriekamper vakte oppmerksomhet fra større klubber.

I 1990 ble han signert av . Under ledelse av profilerte Dino Zoff, befant han seg da i en klubb på vei til å løfte seg etter noen vanskelige år. I 1990/91-sesongen spilte han 25 seriekamper for et Lazio-lag som endte på ellevteplass på tabellen. Fra sin plass på høyresiden av lagets midtbane, maktet ikke Madonna å levere prestasjoner helt på samme nivå som han hadde gjort for Atalanta. Zoff uttalte at Madonna ikke hadde klart å tilpasse seg. Da Thomas Doll og Giovanni Stroppa ble hentet inn foran 1991/92-sesongen, mistet Madonna plassen på laget. På høsten gikk han på utlån tilbake til Piacenza i Serie B.

I 1992 dro han videre til  i Serie B, før han i 1993, i en alder av tredve år, vendte tilbake til sin hjemby Alzano Lombardo for å spille for det lokale fotballaget Alzano Virescit, som da spilte i Serie D. Han spilte for Alzano i ni sesonger på rad, og var frontfiguren for lagets opprykk til de høyeste nivåene i italiensk fotball, med et historisk opprykk til Serie B i 1998–99. Han la opp som spiller i 2002, 39 år gammel.

## Spillerstatistikk

## Trenerkarriere
I 2003 ble Madonna ansatt som trener for ungdomslaget til AlbinoLeffe. 26. mai 2008 ble han overraskende ansatt som ny hovedtrener for AlbinoLeffe, etter at den tidligere treneren Elio Gustinetti fikk sparken med bare én kamp igjen av sesongen. Han førte også AlbinoLeffe i playoff-kampene for opprykk, hvor de slo Brescia i semifinalene, men tapte sammenlagt 2–1 for U.S. Lecce i finalekampene. Han fortsatte som AlbinoLeffe-trener for Serie B-sesongen 2008-09, men ble avsatt etter noen få måneder på grunn av dårlige resultater, og ble erstattet av veterantreneren Emiliano Mondonico.

I juli 2010 ble han ansatt som ny hovedtrener for Piacenza.

I juni 2018 ble han ansatt som trener for Primavera-ungdomslaget til . Han holdt jobben i tre sesonger.

Hans sønn, Nicola Madonna, er også fotballspiller og spilte for Atalanta i Serie A, og for AlbinoLeffe, Padova, Vicenza, Como og Spezia i Serie B.

## Referanser


## Eksterne lenker
*
Synnøve Strigen

**Nelly Synnøve Strigen Masst** (født 15. februar 1934 i Ulefoss, død 1. august 2020) var en norsk skuespiller og dukkespiller.

## Kunstnerisk virke

### Teater, film og fjernsyn
Strigen begynte som danser og statist på Chat Noir og Det Norske Teatret og fikk sin første filmrolle i *[[Bedre enn sitt rykte]]* (1955). 

Hun fikk mye oppmerksomhet for tittelrollen i *[[Synnøve Solbakken]]* (1957) og som «Sonja» i Reisen til julestjernen på Nationaltheatret i 1957 og 1961. Deretter hadde hun engasjementer ved Edderkoppen Teater, Oslo Nye Dukketeatret, Trøndelag Teater, Riksteatret og Sogn og Fjordane Teater. 

Strigens teaterdebut var som «Viola» i Shakespeares komedie Helligtrekongersaften. Senere medvirket hun i en rekke teateroppsetninger, blant annet som «Mette» i Kierlighed uden Strømper, samt «Ingrid» og «Den Grønnkledte» i Peer Gynt.

I 1989 stod hun på scenen i Teater Ibsens teaterproduksjon *Aslaug Vaa – 100 år*, som markerte 100-årsjubileet for Aslaug Vaas fødsel. Tekstene i produksjonen var valgt ut av Strigen i samarbeid med komponist og musiker Guttorm Guttormsen.

### Dukketeater
Fra 1962 til 1967 var hun dukkespiller ved Oslo Nye Teaters dukketeater, som var ledet av Julian Strøm. Hun var også en av dukkespillerne i «Julian Strøms dukketeater», en serie som ble sendt på NRK barne-TV i 1964.

## Film og tv-filmer
Strigen medvirket i åtte spillefilmer og tv-filmer, fra *Bedre enn sitt rykte* i 1955 til *Kierlighed uden strømper* i 1977. Den siste var en tv-oppføring av en musikal basert på Johan Herman Wessels teaterstykke av samme navn, med originalmusikk av Paolo Scalabrini:
* 1955: *[[Bedre enn sitt rykte]]*
* 1957: *[[Slalåm under himmelen]]*
* 1957: *[[Synnøve Solbakken]] (svensk)*
* 1958: *[[Bustenskjold]]*
* 1958: *Musik ombord* (svensk)
* 1962: *[[Operasjon Løvsprett]]*
* 1969: *[[Olsenbanden (film)|Olsenbanden]]*
* 1972: *[[Olsenbanden tar gull]]*
* 1977: *Kierlighed uten strømper* (NRK Fjernsynet)

## Referanser


## Eksterne lenker
* Synnøve Strigen i Scenewebarkivet
*
Valby stasjon

**Valby stasjon** er en jernbanestasjon i den danske hovedstaden København, i bydelen Valby. Stasjonen ligger der Frederikssundbanen tar av fra Vestbanen, den betjenes av tog på begge banene. Noen regional- og fjerntog stopper også her for passasjerer som skal bytte til Frederikssundbanen. 

## Eksterne lenker
* 
* DSB om Valby stasjon
* Valby stasjon på ''Alt om København''

|}
Cara Mia

**«Cara Mia»** er en populærmusikksang. Den ble publisert i 1954 og ble en hit for den engelske sangeren David Whitfield i 1954 og for den amerikanske popgruppen Jay and the Americans i 1965. Tittelen betyr *min elskede* på italiensk.

Whitfield spilte inn sangen på platen med the Mantovani orchestra i 1954. Den innspillingen nådde de amerikanske hitlistene og i Storbritannia var *Cara Mia* den første platen som tilbrakte ti sammenhengende uker på den britiske singelistens førsteplass. Whitfields andre nummer én-sang var én av de bestselgende britiske platene før rock and rollmusikken kom. Den solgte godt over én million eksemplarer verden over og Whitfield sluttet seg sammen med Vera Lynn til den vesle rekken av britiske stjerner som fikk en Top 10-hit i USA.

Sangens opphav var kreditert Tulio Trappani og Lee Lange. I virkeligheten var Lee Lange et psevdonym for Whitfields produsent Bunny Lewis og Tulio Trappani var et psevdonym for sangens arrangør Mantovani.

Jay and the Americans spilte den inn på plate i 1965.

## Andre innspilte versjoner
*José Carreras
*Richard Clayderman
*Mario del Monaco (med Mantovani and His Orchestra)
*Joseph Locke
*Gordon Macrae
*The Johnny Mann Singers
*Matti ja Teppo (1976, finsk tekst)
*Frank Patterson
*Gene Pitney
*Nikolai Volkoff
*Slim Whitman

## Norsk versjon
Jacob Hjelte har skrevet en norsk tekst. På norsk bærer den også tittelen «Cara Mia».

### Innspilling
*Thor Raymond med orkester. Innspilt cirka desember 1954. Utgitt på 78-platen Odeon ND&nbsp;7240.

## Listeplasseringer

## Referanser
Tripping the Live Fantastic: Highlights!

***Tripping the Live Fantastic: Highlights!*** er et konsertalbum med Paul McCartney, utgitt i 1990. Albumet er en redigert høydepunkt-versjon av dobbelalbumet *[[Tripping the Live Fantastic]]*, med unntak av sangen «All My Trials» som kun er med på dette albumet.

## Sporliste

# «Got to Get You into My Life»
# «Birthday»
# «We Got Married»
# «The Long and Winding Road»
# «Sgt. Pepper's Lonely Hearts Club Band»
# «Can't Buy Me Love»
# «All My Trials»
# «Put It There»
# «Things We Said Today»
# «Eleanor Rigby»
# «My Brave Face»
# «Back in the USSR»
# «I Saw Her Standing There»
# «Coming Up»
# «Let It be»
# «Hey Jude»
# «Get Back»
# «Golden Slumbers/Carry That Weight/The End»

## Personell
*Paul McCartney – vokal, bass, piano, gitar
*Linda McCartney – keyboard, vokal
*Hamish Stuart – gitar, bass, bakgrunnsvokal
*Robbie McIntosh – gitar
*Paul «Wix» Wickens – keyboard
*Chris Whitten – trommer, perkusjon
Thrillington

***Thrillington*** er et musikkalbum med Paul McCartney under pseudonymet Percy «Thrills» Thrillington, utgitt i 1977. Albumet består av albumet *[[Ram (album)|Ram]]* i orkestral versjon. Opprinnelig var albumet klart for utgivelse sommeren 1971, men da Paul og Linda McCartney startet bandet Wings på samme tidspunkt, ble albumet midlertidig lagt på hyllen. 

Før utgivelsen av albumet etablerte Paul McCartney den fiktive musikeren Percy Thrillington, og satte inn annonser i engelske musikkaviser med «informasjon» om Thrillington for å skape blest om albumet og «musikeren Thrillington». Da albumet ble utgitt, ble ikke Paul McCartneys navn nevnt bortsett fra på albumcoveret, der han blir beskrevet som venn av Thrillington. Albumet solgte mildt sagt elendig, inntil McCartney først i 1989 avslørte at han var «Percy Thrillington». Albumet ble straks et ettertraktet samleobjekt. 

## Sporliste
Alle sangene er skrevet av Paul McCartney og Linda McCartney

# «Too Many People» – 4:31
# «Three Legs» – 3:41
# «Ram On» – 2:49
# «Dear Boy» – 2:50
# «Uncle Albert/Admiral Halsey» – 4:56
# «Smile Away» – 4:39
# «Heart of the Country» – 2:27
# «The Back Seat of My Car» – 4:36
# «Long Haired Lady» – 5:44
# «Eat At Home» – 3:28
# «Monkbebrry Moon Delight» – 4:36

## Personell
* Percy «Thrills» Thrillington: produsent
* Richard Hewson: arrangør, dirigent
* Vic Flick: gitarer
* Herbie Flowers: bass
* Steve Grey: piano
* Clem Cattini: trommer
* Jim Lawless: perkusjon
* Chris Karan: guica
* The Mike Sammes Singers: bakgrunnsvokal

## Eksterne lenker
*
Magnus Lindberg

**Magnus Gustaf Adolf Lindberg** (født 1958) er en finsk komponist.  

Han studerte på Sibelius-akademiet, hvor han begynte med piano, under Einojuhani Rautavaara og Paavo Heininen. Han tok eksamen i 1981 og reiste deretter rundt i Europa, hvor han blant annet hadde private studier med Vinko Globokar og Gérard Grisey i Paris. 

## Heder
Han har fått flere priser for sine komposisjoner:
* Prix Italia (1986)
* UNESCO International Rostrum of Composers (1986)
* Nordisk musikkpris (1988) for *Kraft*
* Royal Philharmonic Society Prize for large-scale composition (1992).
* «Composer-in-residence» hos New York Philharmonic Orchestra i 2009–2010 sesongen, invitert av den nye musikkdirektøren Alan Gilbert.
* Årets festspillkomponist under Oslo kammermusikkfestival 2010

## Referanser


## Litteratur
* Stenius, Caterina. 2006. *Chaconne: En bok om Magnus Lindberg och den nya musiken.* Med verkförteckning av Risto Nieminen. Helsinki: Söderströms. ISBN 951-52-2356-3

## Eksterne lenker
* 
* 
* 
* Magnus Lindberg @ Boosey & Hawkes
*
Corinne Marchand

**Corinne Marchand** (født **Denise Marie Renée Marchand** 4. desember 1937 i Paris) er en fransk skuespillerinne. Hun er mest kjent for å ha spilt hovedrollen i Agnès Vardas film *[[Cleo fra 5 til 7]]* fra 1961.

## Andre filmer (i utvalg)
* 1957 – *[[Gigi]]*
* 1961 – *[[Lola, piken fra kaiene]]*
* 1961 – *[[Cleo fra 5 til 7]]*
* 1962 – *De syv dødssynder*
* 1966 – *Arizona Colt*
* 1970 – *Mannen i regnet*
* 1970 – *[[Borsalino (film)|Borsalino]]*
* 1972 – *Min lettsindige tante*
* 1981 – *[[Nestor Burma]]*
* 2004 – *Innocence*

Hun har også spilt rollen som Colette i TV-serien *St. Tropez* (*Sous le soleil*).

## Referanser


## Eksterne lenker
*
Høje Taastrup stasjon

**Høje Taastrup stasjon** er en jernbanestasjon i Høje Taastrup kommune i Danmark. Den ble åpnet i 1986 da S-banen ble forlenget hit. 

Stasjonen er planlagt som et regionalt knutepunkt, og som avlastningsstasjon for København H. 1988 ble to nye hovedspor mellom Høje Taastrup og Roskilde tatt i bruk, siden stopper alle fjerntog her, i tillegg til regional- og S-togene.

Stasjonsbygningen er tegnet av Claus Bonderup og Jacob Blegvad.

|}

## Referanser
 
 
 

## Eksterne lenker
* 
* DSB om Høje Taastrup stasjon
Vesterport stasjon

**Vesterport stasjon** er en S-togstasjon i sentrum av den danske hovedstaden København. Stasjonen ble åpnet i 1934 da S-togstrekningen mellom København H og Hellerup ble tatt i bruk.

## Eksterne lenker
* DSB om Vesterport stasjon
* Stasjonsplan

|}
Næstved stasjon

**Næstved stasjon** er en jernbanestasjon i Næstved kommune i Danmark. Den ble åpnet i 1870 da Sydbanen ble åpnet. 

Stasjonen betjenes av regionaltog, og av internasjonale tog til Tyskland.

## Eksterne lenker
* DSB om Næstved stasjon

|}
Back in the U.S.

***Back in the U.S.*** er et konsertalbum med Paul McCartney, utgitt i 2002 kun i Nord-Amerika og Japan. En internasjonal versjon med enkelte endringer i sporlisten, *[[Back in the World]]*, ble utgitt i 2003. 

## Sporliste
### CD 1
# «Hello, Goodbye»
# «Jet»
# «All My Loving»
# «Getting Better»
# «Coming Up»
# «Let Me Roll It»
# «Lonely Road»
# «Driving Rain»
# «Your Loving Flame»
# «Blackbird»
# «Every Night»
# «We Can Work It Out»
# «Mother Nature's Son»
# «Vanilla Sky»
# «Carry That Weight»
# «The Fool on the Hill»
# «Here Today»
# «Something»
### CD 2
# «Eleanor Rigby»
# «Here, There and Everywhere»
# «Band on the Run»
# «Back in the USSR»
# «Maybe I'm Amazed»
# «C Moon»
# «My Love»
# «Can't Buy Me Love»
# «Freedom»
# «Live and Let Die»
# «Hey Jude»
# «The Long and Winding Road»
# «Lady Madonna»
# «I Saw Her Standing There»
# «Yesterday»
# «Sgt. Pepper's Lonely Hearts Club Band/The End»
# «Medley: Sgt Pepper's/The End»

## Eksterne lenker
*
Swat (elv)

**Swat** (pashto: ) er en elv i Khyber Pakhtunkhwa-provinsen i Pakistan. Kilden ligger i Hindu Kush. Derfra renner den gjennom Kalamdalen og Swat. Så sneier den innom Lower Dir og renner gjennom Malakand for å komme inn i Kabulelva ved Charsadda i Peshawardalen.

## Betydning
Elva gir vann til store deler av Swatdalen og bidrar til en viss fiskeindustri i regionen. Brua Ayab er en av attraksjonene for besøkende. Landskapet trekker mange turister fra hele Pakistan i sommertiden.

## Kraftverk
Det er to vannkraftverk ved kanaler fra Swatelva. De produserer strøm for lokalt bruk.

## Historie
Elvedalen er rik på arkeologiske funn. Elva er nevnt i Rig Veda 8.19.37 som *Suvastu*. 

Det blir også sagt at Aleksander den store krysset Swatelva med en del av sin hær før han vendte sørover for å undertrykke de lokale innbyggerne i det som nå er Barikoot og Odegram. 

## Elva ødelegger

Nesten hvert år går Swatelva over sine bredder når monsunregnet kommer. 

### Flommen i 2010
Men i juli 2010 var regnet ekstra kraftig, det kom rekordmye nedbør i løpet av 24 timer, mer enn på 80 år. Flommen i 2010 raserte millioner av hjem, flere tusen døde og FN anslo at kanskje så mange som 20 millioner av Pakistans innbyggere var berørt av flommen, ikke bare i Swatdalen, men også i Punjab, Sindh og deler av Valutsjistan. Rundt en femtedel av Pakistans landområder ble satt under vann.

## Se også
*Swat (Pakistan)

## Referanser


## Eksterne lenker
* Swat Valley website
Paul Is Live

***Paul Is Live*** er et konsertalbum med Paul McCartney, utgitt i 1993. Tittelen er et «motsvar» til ryktene om hans død på 1960-tallet.

## Sporliste

# «Drive My Car»
# «Let Me Roll It»
# «Looking for Changes»
# «Peace In the Neighborhood»
# «All My Loving»
# «Roobie's Bit»
# «Good Rockin' Tonight»
# «We Can Work It Out»
# «Hope of Deliverance»
# «Michelle»
# «Biker Like an Icon»
# «Here, There and Everywhere»
# «My Love»
# «Magical Mystery Tour»
# «C'mon People»
# «Lady Madonna»
# «Paperback Writer»
# «Penny Lane»
# «Live and Let Die»
# «Kansas City»
# «Welcome to Soundcheck»
# «Hotel In Benidorm»
# «I Wanna Be Your Man»
# «A Fine Day»

## Personell
*Paul McCartney – vokal, bass, piano, gitar
*Hamish Stuart – gitar, bass, bakgrunnsvokal
*Robbie McIntosh – gitar
*Paul «Wix» Wickens – keyboard
*Blair Cunningham – trommer
*Linda McCartney – keyboard, bakgrunnsvokal

## Eksterne lenker
*
Rødby Færge stasjon

**Rødby Færge stasjon** var en jernbanestasjon i Rødby, Lolland kommune i Danmark. Den ble tatt i bruk i 1963 da Fuglefluktlinjen ble åpnet.

Stasjonen ble til oktober 2019 betjent av internasjonale tog til Tyskland via jernbaneferge. I 2021 ophørte også regionaltog, og stasjonen ble da nedlagt. Det går etter det kun lokale busser.
Da Femernbæltforbindelsen blir klar i 2028 vil Rødby Færge stasjon erstattes av en ny stasjon mellom Rødby tettsted og Holeby.
Tamara Tysjkevitsj

**Tamara Andreevna Tysjkevitsj** russisk: **Тамара Андреевна Тышкевич** (1931–1997) var en sovjetisk friidrettsutøver som deltok i de olympiske leker 1952 i Helsingfors og 1956 i Melbourne.

Tysjkevitsj ble olympisk mester i friidrett under sommer-OL 1956 i Melbourne. Hun vant konkurransen i kulestøt for damer med et støt på 16,59 meter, seks centimeter lengre enn sølvvinneren Galina Zybina fra Sovjetunionen. Tyske Marianne Werner kom på tredjeplass.

## OL-medaljer
* 1956  Melbourne -  **Gull** i friidrett, kulestøt  Sovjetunionen

## Eksterne lenker
*
Fu (lyrikk)

**Fu** (kinesisk: 賦, pinyin: *fù*, «ode») er en form for dikt som oppsto i Kina på Han-dynastiets tid. De betegnes i vestlig faglitteratur som *prosadikt*, *poetiske beskrivelser* eller *rapsodier*.

Opprinnelsen er uklar, men det er vanlig å tilbakeføre Fu til datidens politiske rådgiveres retoriske skoler, til filosofen Xunzi, til gåter, og til *[[chuci]]*. Metrikken kan med stor sikkerhet tilbakeføres til *chuci*; fra den stammer *fu*s såkalte Sao-stil (騷, *sāo*): 

Versene er delt opp i tre og to stavelser, adskilt av bindeleddet *ér* 而. Første vers avsluttes med utropspartikkelen *xī* 兮. Sammenlignet med *chucis* sanger har *fu* en særdeles lang form, noe som gjerne forklares med at de religiøse elementer i chuci-diktningen har gjennomgått en sekulariseringsprosess. I stedet for å kretse om shamaner og gudinner, dreier det seg i *fu* om en *herskerepifani*, en framstilling av herskerens bedrifter. 

Fu er rimende lyrikk. Et vers kan bestå av mellom tre og syv skrifttegn (og mange ganger av flere). Ofte innledes de av et forord i prosaform, og mange ganger også av et etterord i verseform. I tillegg til enderimene, forekommer også hyppig både alliterasjoner og assonanser.

Innholdsmessig preges *fu* av lange kataloger av planter, dyr, personer og hendelser, på en slik måte at det kan tydes som en slags ordmagi. Likeledes er det stadige gjentagelser og variasjoner av lydmalende art, av synonymer, parallellismer, hyperboler og antiteser som kan utlegges som en form for besvergelser som er ment å gi de verdslige herskere en aura av det hellige. 

Fu var den viktigste lyrikkform under Han-dynastiet. Den fortsatte imidlertid å ha en sterk stilling fram til og inn i Tang-dynastiets tid. 

De fleste *fu*-dikt er gått tapt for ettertiden.

Et av de mest kjente *fu* fra Han-tiden er Sima Xiangrus *Tianzi Youlie Fu* (天子遊獵賦, «Rapsodien om den himmelske sønn på en behagelig jakt»). Filosofen Yang Xiong, historikeren Ban Gu og astronomen Zhang Heng skrev også viktige rapsodier i *fu*.

## Litteratur

* Wolfgang Kubin: *Geschichte der chinesischen Literatur; Band 1: Die chinesische Dichtkunst.* K.G. Saur, München 2002 ISBN 3-598-24541-6
* Gong Kechang: *Studies on the Han Fu.* American Oriental Society, New Haven, Connecticut 1997
* Helwig Schmidt-Glintzer: *Geschichte der chinesischen Literatur*, Bern 1990.
Inese Jaunzeme

**Inese Jaunzeme** (født 21. mai 1932 i Pļaviņas, død 13. februar 2011) var en latvisk friidrettsutøver som deltok i de olympiske leker 1956 i Melbourne.

Jaunzeme ble olympisk mester i friidrett under sommer-OL 1956 i Melbourne. Hun vant konkurransen i spydkast for damer med et kast på 53,86 meter, ny olympisk rekord, foran Marlene Ahrens fra Chile og Nadeshda Konjajeva fra Sovjetunionen.  

## OL-medaljer
* 1956  Melbourne -  **Gull** i friidrett, spydkast damer  Sovjetunionen

## Referanser


## Eksterne lenker
*
Ringsted stasjon

**Ringsted stasjon** er en jernbanestasjon i Ringsted i Danmark. Den ble åpnet i 1856 da jernbanen Roskilde-Korsør ble tatt i bruk. Dagens stasjonsbygning er fra 1925 og er tegnet av DSBs daværende overarkitekt K.T. Seest.

Stasjonen er en knutepunktstasjon og betjenes av region- og fjerntog. En tid ble de også betjent av internasjonale nattog til Nederland, Tyskland og Sveits.

|}

## Referanser


## Eksterne lenker
* DSB om Ringsted stasjon
Hoppe (andre betydninger)

**Hoppe** eller **Hoppé** kan sikte til:

;Personer med det tyske etternavnet **Hoppe:**

*Art Hoppe (1926–2000) – skribent for the San Francisco Chronicle
*Carl Hoppe – maler
*David Heinrich Hoppe (1760–1846), tysk botaniker
*Erik Hoppe (1896–1968), dansk maler
*Felicitas Hoppe (født 1960), tysk skribent
*Felix Hoppe-Seyler (1825–1895), tysk kjemiker
*Geoffrey Hoppe (født 1955), channeler
*Hans-Hermann Hoppe (født 1949), sosiolog og økonomiprofessor
*Kelly Hoppe, kanadisk musiker
*Marianne Hoppe (1909–2002), tysk skuespiller
*Matthias Hoppe, østtysk kanoroer
*René Hoppe (født 1976), tysk bobkjører
*Rudolf Hoppe (født 1922), tysk kjemiker
*Sean Hoppe (født 1971), New Zealand rugbyspiller

;Etternavnet **Hoppé**
*E.O. Hoppé (1878–1972), fotograf
*Michael Hoppé, artist

**Hoppe** kan også referere til:
*3499 Hoppe, en asteroide
*Å hoppe, se Hopp
*Hoppe, hunndyr i hestefamilien
Marija Pisareva

**Marija Pisareva** (russisk: ; 1934–2023) var en sovjetisk friidrettsutøver som deltok i De olympiske leker i 1956 i Melbourne.

Pisareva vant en olympisk sølvmedalje i friidrett under Sommer-OL i 1956 i Melbourne. Hun kom på delt andreplass i høydehoppkonkurransen for damer med et hopp på 1,67 meter, samme høyde som Thelma Hopkins fra Storbritannia, men ni centimeter lavere enn amerikanske Mildred McDaniel som ble olympisk mester med ny verdensrekord 1,76 meter.

## OL-medaljer
* 1956  Melbourne -  Sølv i friidrett, høydehopp damer  Sovjetunionen

## Referanser


## Eksterne lenker
*
Konnerudkollen (hoppbakke)

**Konnerudkollen** var en hoppbakke som lå i åsen ved samme navn på Konnerud i Drammen. Bakken ble blant annet brukt under hovedlandsrennet i 1926 og flere landsrenn (nasjonale renn).

Den første hoppbakken i Konnerudkollen ble bygd av Drammen Skiklubb og tatt i bruk i 1899. Bakken ble nedlagt alt i 1905 på grunn av gruvedriften i området. Etter at gruvedriften ble nedlagt, bygget Strømsgodset Idrettsforening opp igjen bakken, og den ble innviet i 1921 og ombygd i 1923. Drammen / Konnerud ble tildelt hovedlandsrennet (NM) 1925, men snømangel gjorde at rennet måtte flyttes til Trondheim. Drammen / Konnerud ble igjen tildelt hovedlandsrennet 1926, og da ble rennet avviklet uten problemer, med blant annet kong Haakon som gjest.

Bakken forfalt under 2. verdenskrig, blant annet fordi deler av tribunene og trappene ble tatt som brensel. Den ble satt i stand igjen da krigen var slutt, og under kretsmesterskapet i 1950 satte Arne Ellingsen bakkerekord med 58,5 meter. Det siste rennet i Konnerudkollen var et landsrenn (nasjonalt renn) som ble arrangert i 1951. Året etter knakk stillaset i bakken sammen på grunn av snøen. I første halvdel av 1960-årene ønsket Strømsgodset å bygge en ny hoppbakke på stedet, men det ble aldri noe av planene.

## Kilder
*Tom Helgesen (red.): *[http://www.nb.no/utlevering/nb/f8be72ed5c05fb4e159da3f8f2e7999d#&struct=DIV264 Skogene mellom Drammenselva og Eikeren]*. Drammens og Oplands Turistforening 1996. ISBN 82-90027-27-3, s. 262-265 (digitalisert av Nasjonalbiblioteket)
*Lokalbladet for Konnerud og Skoger: Konnerudkollen (nr. 3 2004, s. 28-29)
Vera Krepkina

**Vera Samuilovna Krepkina** russisk: **Вера Самуиловна Крепкина** (1933–2023) var en sovjetisk  friidrettsutøver som deltok i de olympiske leker 1952 i Helsingfors, 1956 i Melbourne og 1960 i Roma.

Krepkina ble olympisk mester i friidrett under sommer-OL 1960 i Roma. Hun vant konkurransen i lengdehopp for damer med et hopp på 6,37 meter, ny olympisk rekord og ti centimeter lengre enn sølvvinneren Elżbieta Krzesińska fra Polen. Tyske Hildrun Claus kom på tredjeplass.

## OL-medaljer
* 1960  Roma -  **Gull** i friidrett, lengdehopp  Sovjetunionen

## Referanser


## Eksterne lenker
*
Shinchi kraftverk

** Shinchi kraftverk** er et såkalt *superkritisk* kullkraftverk i Japan, og har en installert produksjonseffekt er 2.000 MW, fordelt på 2 like store blokker. Operatør er Soma Kyodo Power Company i samrbeid med TEPCO (Tokyo Electric Power CO). Anlegget fyrer kull under svært høyt trykk, selv ved lav fyring.

## Se også
*Liste over verdens største kullkraftverk

## Referanser


## Eksterne lenker
* Supercritical Power Plants Hike Efficiency, Gain World Market Share  – PowerGen Worldwide. Besøkt 23. august 2010.
IL Tempo

**IL Tempo** (stiftet 1. oktober 1999) er et idrettslag fra Trondheim, som driver med fotball, frisbee, sykkel og golf.

## Fotball
I 2009 rykket klubben for første gang opp fra 5. divisjon til 4. divisjon i fotball.

## Kjente utøvere
*Morten Solem, fotball
*André Larsen, futsal
*Eivind Arne Bjaaland, skiskyting
*Ketil Thorsø, IDOL-deltager

## Referanser


## Eksterne lenker
*
Den deilige Theodor

«**Den deilige Theodor**» er et skillingstrykk Alf Prøysen samlet inn til sin visespalte i «Magasinet for Alle» på 1950-tallet. Han skriver som innlegg til visa at det var en gammel varietévise, hvor versene varierte sterkt fra trykk til trykk. På et gammelt dansk skillingstrykk står signaturen E.P, og melodien skal være «Der schöne August». Alf Prøysen antok at denne visen kom fra Tyskland, via Danmark til Norge.

## Teksten

**1.**Unnskyld at jeg presenterer meg her skjønt alle meg kjenner så vel,
men skulle det være blant publikum her av noen jeg ei er bekjent,
de vet jo alle meg kjenner så vel og det gjør forresten enhver,
thi nu når jeg står i ungdommens år og kalle meg Theodor.

**2.**Jeg haver manerer, jeg fører meg flott, jeg svinger behendig min stokk,
og alt hva jeg gjør det gjør jeg så godt og misunnere har jeg i flokk.
Hver dame som ser meg befinner meg smukk og utbryter da i et sukk:
Det finnes vel ingen mann på jord så deilig som Theodor.

**3.**Fotografene er så gale efter meg, de vil jo alle i skapet meg ha
og derfor en dag besluttede jeg hos Flodkvist å lade meg ta.
Nu henger jeg der så freidig og fri og enhver som går der forbi
utbryter da i et begeistret kor der henger jo Theodor.

**4.**Hver aften jeg i studenterlunden går alle damer de kikker på meg
utbryter se der går jo Theodor, akk bare han fridde til meg.
Jeg ser ham ved Gud hvor jeg går og står, akk bare jeg torde for mor,
så åt jeg ham opp med hud og hår, den deilige Theodor.

**5.**En aften jeg gikk til en badeanstalt hen for å vaske meg riktig ren,
og folket det så med forundrede blikk på mine velskapede ben.
Og medens jeg svømmer i vannet omkring jeg tenkte på slett ingenting,
utbryter og sier en torsk så stor: Se der er jo Theodor.

**6.**En aften jeg var på et maskeball jeg dansede nettopp en vals,
da valsen var endt oppdagede jeg en loppe på frøkenens hals,
jeg knep etter fyren, jeg knep ikke feil, jeg knekkede den med min negl
av angst da hver dame tilbake fór og beundrede Theodor.

**7.**Fornyelig en lille til verden der kom en unge så rød og så rund,
og folket som så ham de kappedes om å kysse den deilige munn.
Hvor er han vel søt, hvor er han vel rar, men hvem er i grunnen hans far,
jo pappa til dette deilige nor, se det er jo Theodor.

**8.**En aften jeg hjem i fra Tivoli kom, min vertinne meg brakte så fin
en kasse og sa, det er visst noe til Dem, formodentlig en foræring av vin.
Jeg åpnet da kassen, med skrekk da jeg så en sprellende unge der lå,
på en lapp sto det skrevet: Ditt verk fra i fjor, du elskede Theodor.


## Kilder
*«De gamle visene med Alf Prøysen», Forlaget for Alle 1972, basert på «Magasinet for Alle» 1954-1955
Det var en gang en gubbe

«**Det var en gang en gubbe**» er et skillingstrykk Alf Prøysen samlet inn til sin visespalte i «Magasinet for alle» på 1950-tallet. Opprinnelsen til denne skillingsvisen oppgis ikke.

## Teksten

**1.**Det var en gang en gubbe som bodde i et hult
han hadde ei et enda hår oppå sin gamle skult.
Tralalala – tra lalala
han hadde ei et enda hår oppå sin gamle skult.

**2.**For han hadde ei kjerring som i hans lokker dro,
og ho stret og drog og balade til dess at gubben dog.

**3.**Når gubben vel var døder og lager uppå bår
då gikk hans sjel og irrade liksom et vilse får.

**4.**Så kom han til Sankt Peter som står ved himlens port
han frågade: lille gubben min hva månde du ha gjort.

**5.**Jag er en stakkars gubbe som råkat ut i drift
ty jag ut i mitt arma liv en gang har været gift.

**6.**Sankt Peter kunne fatta en sådan sorglit lott
han sagde: Lilla gubben min, kom inn i himlen blott.

**7.**Nu lengar jag sa gubben, ifrån alt slept og slit
men jag går ei inn himmerik om kjerringa kommer dit.


## Kilder
*«De gamle visene med Alf Prøysen», Forlaget For Alle, 1972, basert på «Magasinet for alle» årgang 1954-1955
Al Nawawi

**Muhyi al-Din al-Nawawi** (født 1233 i Nawa nær Damaskus, død 1277 i Nawa) var en islamsk skriftlærd, særlig kjent for sine bidrag til hadith- og fiqh-studiene.

al-Nawawi skal tidlig ha vist evne til og interesse for boklig lærdom, og flyttet 18 gammel til Damaskus, hvor han studerte, senere selv ble lærer, og etter hver fikk et godt rykte som en innsiktsfull lærer og lærd innen fiqh (rettsvitenskap) og hadith, studiet av overleveringer om Profetens utsagn og gjerninger. Han vendte tilbake til hjembyen etter å ha havnet i unåde hos sultanen, og døde forholdsvis ung; 44 år gammel, ugift, og preget av svak helse.

al-Nawawis samlinger av hadith står i en tradisjon hvor slike overleveringer i lang tid var blitt samlet, gransket, evaluert og vurdert i henhold til autentisitet og relevans. De fremste hadith-redaktørene før ham var Muhammad Ibn Ismail al-Bukhari og Muslim ibn al-Hajjaj. al-Nawawi organiserte sin hadithsamling tematisk, og brukte vers fra Koranen som innledning til hvert tematiske avsnitt.

## Forfatterskap
* *De rettvises hager* (Riyad al-Saalihin) er en omfattende samling på nær 2000 hadith
* *Førti hadither* er en kortfattet, fokusert samling tekster 
* *Bønnebok*
* *Veien til å forklare Sahid Muslim* (Al Minhaj bi Sharh Sahih Muslim), en berømt og høyt verdsatt kommentar til Muslim ibn al-Hajjajs hadith-samling
* *De søkendes vei* (Minhaj al-Talibin), regnes som et hovedverk innen shafi'iskolen, al Nawawis egen rettstradisjon
* *Målsettingene, hva man må kunne i religionen* (al-Maqasid), behandler bønn, faste, skat, hajj 

### Litteratur på norsk
* *[[De rettvises hager]], al-Nawawis samling overleveringer om profeten Muhammad*. Oversettelse og innledende essay av Nora S. Eggen ; utvalg og tilretteleggelse ved Nora S. Eggen og Sunnev Gran. Bokklubben, 2008. LX, 403 s. (Verdens Hellige Skrifter; 53). ISBN 978-82-525-6549-2

## Referanser
Sportsåret 1833

**Sportsåret 1833** er en oversikt over hendelser, resultater, fødte og avdøde personer med tilknytning til sport i 1833.

## Hendelser
### [[Baseball]]
* Sammenslåingen av Olympic og Camden town ball klubber fra Philadelphia og Camden, New Jersey, medfører stiftelsen av Olympic Ball Club of Philadelphia, ofte kalt "Philadelphia Olympics".  Sammenslutningen ble revidert i 1837 og offentliggjort i 1838.

## [[Boksing]]
* 30. mai - James Burke vinner over Simon Byrne etter 99 runder.  Det er stor bekymring for Byrnes helse etter kampen.
* 2. juni - Byrne dør av skadene etter kampen og Burke blir arrestert.
* 11. juli - ved Burkes rettssak blir han frikjent for Byrnes død.
* Kontroversen om den engelske tittelen fortsetter da Jem Ward som hadde pensjonert seg, nekter å anerkjenne Burke.  Byrnes død ødelegger i praksis Burkes karriere og blir stigmatisert.

## [[Cricket]]
* John Nyren publiserer *The Cricketers Of My Time* som hadde gått som en føljetong i *The Town* året før
* Sheffield Cricket Club of Yorkshire blir brukt for første gang brukt som navn på et lag i stedet for Sheffield **England**
* Champion County – Sussex
* Flest runs – Tom Marsden 181 @ 16.45 (HS 53)
* Flest wickets – William Lillywhite 37 (BB 6–?)

## [[Hestekappløp]]
* 1,000 Guineas Stakes – Tarantella 
* 2,000 Guineas Stakes – Clearwell
* Epsom Derby – Dangerous
* Epsom Oaks – Vespa 
* St. Leger Stakes – Rockingham

## [[Roing]]
* Oxford vs. Cambridge Boat Race ble ikke avholdt dette året.

## Fødsler
*15. januar: Louis Paulsen, tysk sjakkspiller (død 1891)
*30. juni: Willie Park sr. - skotsk golfspiller som var en av pionerene innen den profesjonelle golfsporten (død 1903)

## Referanser
Viborg landsting

**Viborg landsting** var et av Danmarks tre hovedting i middelalderen. De to andre lå i Ringsted og Lund. Viborg landsting eksisterte til 1805.

Landstinget hadde sete for Nørrejylland i Viborg fra tidlig middelalder. Frem til 1655 mottok danske konger kongehyllingen i forbindelse med innsettelsen på Viborg landsting.
 
## Før ca. 1550
* Landstinget hadde dømmende makt. 
* Landstinget hadde lovgivende makt. Jyske Lov f.eks. vedtatt av landstinget i 1241.
* Landstinget skulle opprinnelig velge konger. Senere skulle tinget bare hylle nye konger.
* Landstinget kunne opprinnelig også fatte beslutning om krig og fred. 
  
## Etter ca. 1550
* Landstinget var appellrett for saker fra herredsting, birketing og byting. Større saker kunne appeleres til Rettertinget, etter 1661 til Højesteret.
* Kjøp og salg av herregårder skulle tinglyses på Viborg landsting. Dette gjaldt både for hovedgårdene i Nørrejylland og i Sønderjylland (Slesvig).  
 
## I 1700-tallet
Snapstinget i Viborg fungerte som en avdeling av landstinget. Snapstinget kontrollerte bank- og kreditvesen i Jylland. Snapstinget var også et almindelig marked for bl.a. korn og kyr. 
 
## Eksterne lenker
* Landstinget i art.om Viborg hos Danmarkshistorien
Elvīra Ozoliņa

**Elvīra Anatoljevna Ozoliņa** russisk: **Эльвира Анатольевна Озолина** (født 1939) var en sovjetisk friidrettsutøver som deltok i de olympiske leker 1960 i Roma og 1964 i Tokyo

Ozolina ble olympisk mester i friidrett under sommer-OL 1960 i Roma. Hun vant konkurransen i spydkast for damer med et kast på 55.98 meter, ny olympisk rekord, foran Dana Zátopková fra Tsjekkoslovakia og Birutė Kaledienė fra Sovjetunionen.

Hun er gift med Jānis Lūsis, også han olypmisk mester i spydkast.

## Eksterne lenker
*
Larry Welz

**Larry Welz** (født 1948) er en amerikanske tegneseriertegner og kommersiell tegner. Welz hadde sin begynnelse i tidlig i undergrunnstegneserienes bevegelse i San Francisco på slutten av 1960-tallet og tidlig på 1970-tallet. Welz er mest kjent som skaperen av serien *[[Cherry (tegneserie)|Cherry Poptart]]*, siden kjent som kun *[[Cherry (tegneserie)|Cherry]]*. Serien startet som en typisk undergrunnstegneserie, en voksen parodi på tenåringstegneserien *[[Archie Comics]]*, tegnet i samme stil som Dan DeCarlo. Serien utviklet seg etter hvert fra en munter og frilynt serie i undergrunnen til å bli en enkel pornografisk serie.

## Liv og karriere
I 1969 ble Welz' serier utgitt i *[[Yellow Dog]]*, et tegneseriehefte i form av en tabloidavis, som ble utgitt av Print Mint i Berkeley i California. En ikke komplett liste av tegneseriehefter fra området viser at hans serier også ble trykket i *San Francisco Comic Book*, *Captain Guts*, *Funnybook*, *Bakersfield Kountry Komics*, og *American Flyer Funnies*.

Tegneseriefiguren Cherry utviklet seg fra tidlige prototyper i serieheftene *Funnybook* og *Bakersfield Kountry Komics* og utkom første gang 1982. Cherry var en ung, blond og frilynt kvinne og ble raskt hans mest kjente og kommersielt vellykte serie. Det har blitt 22 hefter og rekke boksamlinger, plakater, stickers og selv noen som har benyttet figuren som tatovering.

Welz har samarbeidet med en rekke andre velkjente tegnere og forfattere på serieprosjekter i årenes løp, blant annet Mark Bodé (sønn av Vaughn Bodé), Neil Gaiman, og Larry Todd.

Etter å ha bodd mange år i området San Francisco flyttet Welz og hans hustru Sharon til Roswell i New Mexico, hvor han fortsatt med å tegne serier og gjøre kommersielle tegninger. Hans andre store prosjekt, som han kaller det, er ufomystikken knyttet til Roswell. Sammen med Sharon er han med i den store kunstinstallasjonen «Rowwell Space Walk», bestående blant annet av blant annet svart lys tilknyttet «reiser gjennom tid og rom, følger framtiden fra fortiden inn i ytre verdensrom og hinsides.»

## Referanser


## Eksterne lenker
* 
* Larry Welz art on ComicArtFans.com
* Larry Welz hos Lambiek.net
* Larry Welz' tegneserier på Comicbookdb.com
Ravnefjellet

**Ravnefjellet** er et lite fjell som ligger nordvest for Løvstakken ved Melkeplassen og Riplegården på Laksevåg i Bergen. 

Deltakerne på «7-fjellsturen» går opp Ravnefjellet som en del av oppstigningen til Løvstakken. Stien som benyttes starter ved en trapp opp i terrenget fra Øvre Riplegården. Stien til toppen av Ravnefjellet har i hovedsak moderat stigning, men enkelte steder er det usikret og bratt terreng ned mot Øvre Riplegården. 

Turveien Løvstien som går fra Melkeplassen til Langeskogen starter i Øvre Riplegården ved foten av Ravnefjellet. Fjellpartiet fortsetter sørover og ender over skytebanen i Krohnegården, ved overgangen til Løvstakkhalsen som er oppstigningen fra nordvest mot toppen av Løvstakken.
Jinnah forskningsstasjon

**Jinnah** er en pakistansk forskningsstasjon i Antarktis, beliggende på Prinsesse Ragnhild Kyst i Dronning Maud Land. Stasjonen ble etablert som en sommerstasjon 25. januar 1991 under Pakistans første antarktisekspedisjon, da det ble gjennomført studier innen oseanografi, biologi, geofysikk og glasiologi.  Det ble også satt opp en automatisk værstasjon i nærheten som sender værdata til Pakistan via satellitt. Jinnah består av tre laboratorier i prefabrikkerte bygninger og tre prefabrikkerte iglooer med innkvarteringsplass til ni personer i hver.

Stasjonen ble også benyttet under Pakistans andre antarktisekspedisjon i 1992–93, da det også ble oppført en feltstasjon, Jinnah II, ved  og en  automatisk værstasjon, Iqbal-observatoriet, 125 kilometer sør for Jinnah i Sør-Rondane ved .

Stasjonen opereres av en polarforskningsenhet (*Polar Research Cell*) ledet av National Institute of Oceanography i Karachi på oppdrag fra Pakistan Antarctic Programme.

Stasjonen er oppkalt etter grunnleggeren av den pakistanske staten, Muhammad Ali Jinnah.

## Referanser
Miluo

**Miluo** kan være:
*Fylket Miluo i byprefekturet Yueyang i provinsen Hunan i Folkerepublikken Kina,
*Elven Miluo i Hunan i Kina.
Styrke K-Bar

**Styrke K-Bar** (engelsk: Task Force K-Bar) var en militær innsatsstyrke som var aktiv fra oktober 2001 til april 2002 som en del av krigen i Afghanistan.

Soldatene kom fra følgende nasjoner og militære avdelinger:
* USA: Navy SEALs (Team 2, 3, og 8), Air Force Combat Controllers og Pararescue, og Green Berets fra 1st Battalion 3rd Special Forces Group 
* Norge: Forsvarets spesialkommando/Hærens jegerkommando (FSK/HJK) og Marinejegerkommandoen (MJK)
* Canada: Joint Task Force 2 (JTF2)
* Australia: Australian Special Air Service Regiment  (SASR)
* New Zealand: New Zealand Special Air Service  (NZSAS)
* Tyskland: Kommando Spezialkräfte (KSK)
* Danmark: Jægerkorpset og Frømandskorpset
* Tyrkia: Maroon Berets

## Se også
* Robert Harward
* Task force (innsatsstyrke)

## Referanser
Rukkedalen

**Rukkedalen** er en sidedal til hoveddalføret Hallingdal i Nesbyen kommune i Buskerud. Grenda har ca 300 innbyggere og har tradisjonelt drevet med jord- og skogbruk. Det er en økende satsing på turisme, dette gjelder særlig utbyggingen i Nattenområdet, med skianlegg, hytter, golf og hestesport. I tidligere tider var det flere skolekretser i Rukkedalen. Det offentlige har nå lagt ned skoledriften, og private aktører har tatt over skoledriften. Rukkedalen friskole har 32 elever.

## Eksterne lenker
* Rukkedalen friskole